גבעת שמואל

גִּבְעַת שְׁמוּאֵל היא עיר במחוז המרכז בישראל הגובלת עם רמת גן בדרום-מערב, פתח תקווה במזרח ובצפון, בני ברק במערב וקריית אונו בדרום. העיר גבעת שמואל קרויה על שמו של שמואל פינלס, נדבן ועסקן ציוני דתי, שהיה הרוח החיה ונשיאו של הקונגרס הציוני בפוקשאן – הקונגרס הראשון של תנועת "חובבי ציון" באירופה. גבעת שמואל הוכרזה כמועצה מקומית בשנת 1949, וכעיר ב-20 בדצמבר 2007. בדצמבר 2021, הוכרזה כרשות איתנה. לפי נתוני הלשכה המרכזית לסטטיסטיקה (הלמ"ס) נכון לסוף יולי 2024 (אומדן), מתגוררים בגבעת שמואל 29,797 תושבים (מקום 77 בדירוג רשויות מקומיות בישראל). האוכלוסייה גדלה בקצב גידול שנתי של ‎1.1%‏. אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 90.2%. השכר החודשי הממוצע של שכיר במשך שנת 2021 היה 15,872 ש"ח (ממוצע ארצי: 11,330 ש"ח). להלן גרף המציג את התפתחות האוכלוסייה בעיר: אדמותיה של גבעת שמואל השתייכו בעבר לכפר הערבי אבן אבראק, אשר מקור שמו ביישוב העתיק בני ברק, שהיווה מרכז תורני חשוב בתקופת התנאים (בשנת 1929 הסבו הערבים את שם הכפר "אבן אבראק" לאל ח'ירייה). בראשית שנות ה-40 התגבש, בקרב ציונים מיהדות רומניה, רעיון להקים יישוב עירוני על שם שמואל פינלס, מנהיג ציוני ברומניה. עם עלייתן של קבוצות עולים מרומניה במאי 1944 נפגשו נציגיהן, ובראשם מהנדס הבניין הרמן אברהם, סולי מזרחי וקרול אייזנהנדלר (לימים ברזילי), עם המוסדות המיישבים, וניתנה להם האפשרות לבחור ולהקים את היישוב בסביבות כפר סבא, חולון או בני ברק. הנציגים בחרו בשטחי הגבעות על אדמות אבן אבראק, שממזרח לבני ברק. בנובמבר 1944 החלו פעילים מרומניה בסיוע המשרד לשיכון עולים בהקמת היישוב שנקרא בפי מייסדיו גבעת שמואל. באפריל 1945 נכנסו לבתיהם ראשוני המתיישבים, עולים מרומניה, מהונגריה ומבולגריה, וניהלו את חייהם באגודה שנוהלה על ידי ועד. בראשית 1948 גויסו רבים מתושבי המקום ליחידות קרביות של חטיבת אלכסנדרוני, חטיבת קרייתי ויחידות אחרות והשתתפו בקרבות מלחמת העצמאות. בנובמבר 1949, עם גידולה של גבעת שמואל והקמתה של שכונת "קריית ישראל", הפכה אגודת גבעת שמואל למועצה מקומית שכללה את השכונות "גבעת יהודה" הוותיקה ומעברת "פרדס רוזנבלום" הצעירה. בראש המועצה המקומית הועמד יו"ר הוועד, המהנדס יונה שפינדל, חבר מפא"י, והיה בה רוב לחברי ההסתדרות: 4 נציגים למפא"י ו-2 נציגים למפ"ם. בשנות ה-50 וה-60 קלטה גבעת שמואל עולים רבים ממזרח אירופה ומארצות האסלאם, יותר מאוחר נקלטו עולים גם מברית המועצות. את היישוב הקיפו פרדסים, שברבות השנים פינו את מקומם לשכונות חדשות. בשנת 1966 הסתיימה בנייתו של שיכון על שם גיורא יוספטל בצפון היישוב. בשנת 1968 הוחל בבנייתה של שכונת רמת אילן בחלקו הדרומי של היישוב, ממזרח לאוניברסיטת בר-אילן. השכונה הוקמה בשלושה בשלבים וראשוני הדיירים נכנסו לדירותיהם בקיץ 1970 (אוניברסיטת בר-אילן נמצאת בשטח השיפוט של רמת גן, אך כבר שנים רבות פועלת גבעת שמואל להכללת האוניברסיטה בשטח השיפוט שלה). בשנת 1979 החלה בנייתה של שכונת הברושים על מגרש פרדס רובין והוקם בית תדיראן המפואר בצמוד לכביש גהה. בניין זה הוא הראשון בשרשרת בנייני משרדים שהוקמו לאורך כביש גהה. במקביל נמשכה הבנייה הפרטית, צמודת הקרקע, באזור המזרחי של גבעת שמואל עד רחוב הזיתים. לקראת סוף שנות ה-90 החלה הקמת שתי שכונות חדשות: רמת הדקלים בצפון העיר ורמת הדר במזרח העיר. משנת 1998 גדלה גבעת שמואל באופן ניכר והכפילה את מספר תושביה. בשנות האלפיים, התפתחה בה קהילה דתית לאומית גדולה, וכן עולים אנגלו-סקסים וצרפתים, שחלקם גם הוא דתי-לאומי. באוקטובר 2008 נחנך המתנ"ס החדש ע"ש אריאל שרון, שתוכנן על ידי האדריכל סלו הרשמן. משנת 2011 מקדמת העירייה תוכנית להקמת אזורי תעסוקה בעיר. ב-2011 נפתח בצפון-מזרח גבעת שמואל, קאנטרי קלאב המופעל על ידי רשת הולמס פלייס. בשנת 2011, בתום מאבק של שמונה שנים הוסרו קווי המתח הגבוה, שעברו סמוך לבתי התושבים בעיר, ופלטו קרינה מסוכנת. הדבר התאפשר בזכות הסכמות שהושגו בין חברת החשמל לעיריות גבעת שמואל ופתח תקווה, על מימון הטמנת הקווים בקרקע, בעלות של כחמישה עשר מיליון שקלים. על פי נתוני הצבא, שיעור הגברים המתגייסים לצה"ל בגבעת שמואל הוא בין הגבוהים ביותר מבין ערי ישראל. למשל בשנים 2015 ו-2018 העיר דורגה שנייה בארץ בשיעור הגיוס. שיעור גיוס הנשים, לעומת זאת, נמוך, ובמדד זה העיר נמצאת לקראת סוף הדירוג. בשנים 2011–2020 זכתה העירייה בחמישה כוכבי יופי של המועצה לישראל יפה. בשנת 2012 נבחרה העיר למקום הראשון בדירוג הרשויות המקומיות המשגשגת ביותר מבין הערים הקטנות של דן אנד ברדסטריט. גבעת שמואל דורגה (בקטגוריית ערים קטנות) כאחת מהערים הממחזרות בישראל עם איסוף של כ-330 גרם אריזות נטו לשבוע למשק בית וזאת על פי נתוני תאגיד תמיר. בשנת 2012 פרסם מכון ירושלים לחקר ישראל מחקר שהצביע על כך שגבעת שמואל נמצאת במקום השני בשיעור האקדמאים בישראל. באוגוסט 2015 פונתה החווה של זלמן אלפרון, אחיו של יעקב אלפרון (ראש משפחת אלפרון שישבה בעיר שנים רבות עד עזיבתה לתל אביב ורמת גן) – על שטח החווה נבנה מתחם סונג טאוורס. ב-2017 החלה בנייתם של שכונת המשולש הדרומי שבדרום-מזרח העיר, הרחבה של רמת הדקלים ממערב אליה, בנייה מוקדמת של הרצועה השלישית שתקום מזרחית לרמת הדר ותכנון מוקדם של אצבע הסיליקון שבצפון העיר בין מחלף גהה לקריית מטלון. ב-2020 החלו אכלוס סביוני גבעת שמואל ובנייתם של מרבית מגדלי רמת החדשה. בדצמבר 2021, הכריזה שרת הפנים איילת שקד על גבעת שמואל כרשות איתנה, לאחר שנמצאה ללא גירעון שוטף וללא מענק איזון, התנהלותה תקינה ונמצאה כמסוגלת לנהל את כל עניינה באופן עצמאי. בכך הצטרפה ל-28 רשויות איתנות במדינה ול-7 רשויות נוספות שהוכרזו יום אחר כך. ב-2022 וב-2023 נפתחו בעיר בהתאמה בית הספר כנפי רוח החדש ופארק שמואל פינלס. בגבעת שמואל פועלים שני בתי ספר יסודיים ממלכתיים: בית ספר בן-גוריון, אשר נמצא ברמת אילן והוקם בשנות ה-70 של המאה ה-20 בית ספר יגאל אלון, שנמצא בגבעת יהודה ובסמוך לעירייה והוקם בשנות ה-40 של המאה ה-20 בגבעת שמואל פועלים ארבעה בתי ספר יסודיים ממלכתיים דתיים: בית ספר מורשת זבולון אשר נמצא במערב רמת הדר. הוקם בשנות ה-90 של המאה ה-20 בית ספר מורשת מנחם הנמצא במערב רמת הדקלים. הוקם בעשור הראשון של המאה ה-21 בית ספר מורשת נריה הנמצא במזרח רמת הדקלים. הוקם בעשור השני של המאה ה-21 בית הספר כנפי רוח, שנמצא בדרום המשולש הדרומי (רמת הדר החדשה) ונפתח ב-2022 כמו כן, בעיר פועלים כ-3 בתי ספר על-יסודיים, 2 ממלכתיים דתיים ו-1 ממלכתי: התיכון השש-שנתי גבעת שמואל, הנמצא בדרום המשולש הדרומי. נפתח ב-2017 ישיבת בני עקיבא גבעת שמואל, הנמצאת בדרום המשולש הדרומי. נפתחה ב-1973 אולפנת אמי"ת גבעת שמואל, הנמצאת בדרום רמת הדר. נפתחה בעשור השני של המאה ה-21 החברה למתנ"סים מפעילה שני מועדוני נוער מקומיים לתושבים החילוניים ביישוב – קריית אלון ואילנוער, המונים יחד כמה מאות חניכים ומהווים תנועות נוער חילונית מקומיות. כמו כן פועלות בעיר גם שתי תנועות נוער ארציות דתיות – עזרא ובני עקיבא (עם 2 סניפים). בשנת 2010 הוקמה בעיר מועצת נוער עירונית הכוללת נציגים מתנועות הנוער ובתי הספר בעיר. החל משנתון 2011–2012 פועלים בעיר מתנדבי שנת שירות של החברה למתנ"סים. בינואר 2017 נחנך במרכז התרבות על שם אריאל שרון (מתנ"ס מרחב גבעת שמואל), אולם תרבות להצגות ולמופעים שונים. במאי 2019 נחנך תיכון גבעת שמואל על שטח של כ-20 דונם, הכולל ארבע קומות ובהן כיתות לימוד, אודיטוריום בית-ספרי, ספרייה, מרחבי למידה שכבתיים, חדרי ספח ומנהלה, מעבדות ו-2 כיתות חינוך מיוחד. ב-2019 נחנכו מרכזי תרבות חדשים בעיר, בהם שלוחת המתנ"ס "הבית השקוף" ברמת הדר ושלוחת המתנ"ס "הבית הירוק" ברמת הדקלים. ב-2023 החלה בנייתו של אולם בשטח של כ-2,600 מ״ר שישמש את דרום העיר ואת תלמידי בית ספר כנפי רוח. בינואר 2020 נחנך מתחם הכולל אולם תרבות ואודיטוריום בצמוד לאולפנת גבעת שמואל. בפברואר 2020 הוקם שבט עירוני של תנועת הנוער "כנפיים של קרמבו". החל משנת 2009 פועל בעיר בית מדרש קהילתי. בבית המדרש מתקיימות עשרות תפילות בכל יום, ורבים מתושבי העיר באים ללמוד בו ולהשתתף בשיעורים שמתקיימים בו. בראש בית המדרש עומד הרב דוד טורנר. בגבעת שמואל ממוקמים מספר מבנים בעלי ערכים אדריכליים ייחודיים בישראל: שכונת רמת אילן – שכונה זו תוכננה בראשית שנות ה־60 של המאה ה־20 על ידי האדריכלים דן ואילנה אלרוד, ייחודה של השכונה הוא הפרדת מערך תנועת הולכי הרגל מתנועת כלי הרכב, והבנייה לגובה. במרכז השכונה בית כנסת אותו תכנן תושב העיר האדריכל צבי לישר. בניין קונדוטאוור – מגדל מגורים ייחודי זה בצורתו ובעיצובו הוקם בשנת 2001, ותוכנן על ידי האדריכלית ענת בלומנטל. בית תדיראן, בתכנונו של האדריכל אריה פרייברגר – בניין משרדים המחופה בזכוכית כהה, המקנה למקום המוקף בצמחייה עבותה מראה ייחודי שהיווה תקדים באדריכלות הישראלית. המרכז לתרבות ואמנות ע"ש אריאל שרון, בתכנונו של האדריכל סלו הרשמן – בדומה לשאר עבודותיו, גם כאן קיימת חצר שסביבה מתנהל הבניין. רמת אילן – השכונה הדרומית ביותר בעיר. גובלת עם כביש 471 בדרום, אוניברסיטת בר-אילן במערב ובצפון, במזרח במשולש הדרומי. בשכונה בנייני מגורים בני 7 עד 13 קומות, ובתים דו-קומתיים. בנוסף כוללת השכונה מרכז מסחרי גדול, שלוש גינות, בית כנסת ובית ספר יסודי. רמת אילן החדשה – הרחבה של השכונה הוותיקה רמת אילן. השכונה כוללת מלון דירות, שלושה מגדלי מגורים ופארק קטן בשם "גן ויסמונסקי". בעתיד מתכונן לקום בשכונה מתנ"ס שכונתי. שכונת השחר – השכונה הקטנה ביותר מבין שכונות העיר. גובלת עם כביש 4 במערב, אוניברסיטת בר-אילן בדרום ובמזרח, ומחלף גבעת שמואל בצפון. בשכונה בתים פרטים, גינה ציבורית ומספר חנויות. גבעת יהודה (השכונה הוותיקה) – נמצאת במרכז העיר גבעת שמואל. גובלת עם אוניברסיטת בר-אילן ושכונת השחר בדרום, רמת הדר במזרח, שכונת גיורא בצפון. גבעת יהודה כוללת בתוכה רוב של בתים פרטים, מתנ"ס הכולל אולם תרבות וספרייה עירונית, בית העירייה, שני בנייני משרדים ומרכז מסחרי, בית ספר ממלכתי, בית יד לבנים, השכונה עוברת בחלקה המערבי תהליך של פינוי בינוי והתחדשות עירונית. רמת הדר – הוקמה בשנת 1993, גובלת עם כביש 471 ועם המשולש הדרומי בדרום, גבעת יהודה במערב, פרדס רוזנבלום בצפון ומתכוננת גם ברצועה השלישית במזרח. רמת הדר כוללת מספר בנייני רבי קומות, רחבת קניות (קניון הגבעה ומרכז רוגובין), פארק "רמון", יותר מ-200 קוטג'ים, ארבעה בתי כנסת, אולפנה, שלושה בתי מקווה, אודיטוריום עירוני ובית ספר ממלכתי דתי. רמת הדר החדשה (המשולש הדרומי) – שכונה בדרום העיר הגובלת במערב ברמת אילן, בצפון ברמת הדר ובדרום בכביש 471. כוללת 18 בנייני מגורים, בית כנסת, פארק באורך 2 ק"מ לצד מתחם גני ילדים. קריית חינוך המכילה ישיבה גבוהה, תיכון שש-שנתי ובית ספר ממלכתי דתי ואולם ספורט רב-תכליתי. פרדס רוזנבלום – אזור המחבר בין רמת הדר לשכונת גיורא ובו שלושה מגדלי מגורים וקניון, מחסני עירייה, 2 בתי כנסת, סניף של תנועת בני עקיבא וסניף של תנועת עזרא. שכונת גיורא – גובלת עם גבעת יהודה בדרום, רמת הדר ופרדס רוזנבלום במזרח, כביש 4 (כביש גהה) במערב ורמת הדקלים בצפון. שכונת גיורא כוללת בתוכה בניינים ובתים ישנים, מרכז מסחרי, מגרש כדורסל, גינות ציבוריות, מעון וקניון בהקמה (שנכון ל-2023 הוא פיל לבן). בעתיד השכונה כולה צפויה לעבור פינוי בינוי מקיף. רמת הדקלים (בית וקאנטרי) – היא שכונה בחלקו הצפוני של העיר. היא הוקמה בשנת 1999, גובלת עם שכונת גיורא בדרום, כביש 4 (כביש גהה) ובפתח תקווה במזרח. בשכונה רבי-קומות וקוטג'ים, קאנטרי קלאב, בתי-כנסת, שלושה מעונות, בית ספר יסודי, סניף של הולמס פלייס ובית ספר יסודי הסמוך אליו, גינת אירועים, 2 מרכז מסחרים, שלוחת מתנ"ס, סניף של תנועת בני עקיבא ופארק גדול בשם פארק "שמואל פינלס". שתי שכונות נוספות מתכוננות לקום בעיר. הראשונה היא "הרצועה השלישית" (שתוקם בין רמת הדר לכביש 4622) ותכיל קריית חינוך, בנייני משרדים ומספר פארקים. השכונה השנייה היא "אצבע הסילקון", שבה צפויים לקום מספר בנייני משרדים ופארק שבמרכזו אגם עירוני. הפארקים והגינות המרכזיים של העיר הם: פארק רמון – הפארק המרכזי בעיר נמצא ברחוב מנחם בגין/יוני נתניהו/זבולון המר, מכיל מתקני כושר, מתקני משחק גדולים, ארגז חול, מוזיאון "בית הבאר" שנפתח ב-2022, גינת כלבים, מדשאות רחבות ידיים. פארק דרום – פארק באורך 1.5 ק"מ שמכיל מתקני כושר ומתקני פעוטות, מזרקת ג'טים, מתחם פאמפ-טראק (מסלול אופניים אתגרי), מיני סקייט פארק, שביל ריצה ארוך, שביל של אופנידן ומתחם גני ילדים. פארק דקר – גינה ציבורית בצמוד למתחם רום הפארק, הפארק מכיל אנדרטה לחללי צוללת דקר, מתקני משחק, משטח רכיבה מעגלי לאופניים ושטחי דשא רחבים. גן ויסמונסקי – גינה שכונתית ברמת אילן החדשה, ברחוב השקד/קרן היסוד. מכיל מדשאות רבות, מתחם מתקני כושר, מתחם מתקני משחק לפעוטות וגינת כלבים. פארק אלקנה – פארק חבלים גדול, בצמוד לקניון הגבעה ברחוב מנחם בגין. הפארק מכיל מתקני אקסטרים ומתקני כושר רבים. פארק האירועים – פארק אירועים הנמצא ברחוב הזיתים/פנינה קליין ומכיל במת הופעות ושטחי דשא רבים. פארק שמואל פינלס - פארק הנמצא ברמת הדקלים ומכיל שבילי אופניים, מתקני כושר, מדשאות, מתקני משחק ובריכת נוי. מרכזי המסחר העיקריים של העיר כוללים את: קניון הגבעה – נמצא בין רחובות מנחם בגין ויוני נתניהו ומחולק לשלושה חלקים, מרכז הקניות בנוי כמדרחוב מלאכותי ומעוצב, ובו שדרת מותגים שאורכה כ-275 מטר, הכוללת כ-72 חנויות. מרכז רוגבין – נמצא ברחוב בגין, הקניון הוא מרכז קניות פתוח, בעל ארבע קומות המרכז פתוח, והוא משלב עסקי שירותים, קניות ובילוי. מרכז מסחרי ברמת אילן – מרכז שכונתי הנמצא ברחוב אורנים/מקס ואנה ווב. מרכז אור בגבעה – מרכז קניות בצפון העיר ברחוב האתרוג. מרכז SIV – מרכז מסחרי ברחוב הערבה עם קומת מסחר, מעל קומת המסחר יש כשש קומות משרדים. מרכז סונג טאוורס – קניון ברחוב הנשיא/הסיבים, מעל המתחם נמצאים שלושת מגדלי סונג טאוורס. מרכז מגדלי אילן – נמצא על רחוב בן-גוריון. עמי בוטיק סנטר – נמצא ברחוב מוטה גור וצמוד לקניון הגבעה. קניון גבעת שמואל החדש (נטוש) – נמצא ברחוב הנשיא/עוזי חיטמן, נכון ל-2023 אתר הבנייה של הקניון הוא פיל לבן. העיר הייתה אמורה להשתתף בפרויקט מהיר לעיר אך פרשה מהפרויקט יחד עם רעננה וקריית אונו. במסגרת תוכנית הרכבת הקלה של גוש דן, מתוכנן לעבור בדרום ובמזרח העיר (רמת אילן ורמת הדר) הקו הסגול של הרכבת הקלה. הקו צפוי להפתח בשנת 2027 לכל המוקדם וב-2030 בערך קו המטרו M2 במערב רמת הדר. במסגרת הפרויקט להסעת המונים בגוש דן. בנוסף לכך, מהעיר עוברים קווי אוטובוס רבים המגיעים אל חלק מתחנות פתח תקווה של הקו האדום של הרכבת הקלה. מגדל מים היסטורי ביישוב, 2/08 בית כנסת בשכונת רמת אילן. בית הכנסת, הוקם על ידי משה ברקוביץ' (ראש המועצה הדתית של גבעת שמואל ומוותיקי השכונה) ותוכנן על ידי האדריכל צבי לישר מודל של הצוללת דקר שהוצב ב-2009 בגינה ציבורית לזכרם של נופלי צוללת דקר קאנטרי קלאב הולמס פלייס בגבעת שמואל גבעת שמואל כשכונת עולים בשנות ה-40 האודיטוריום העירוני בית המדרש העירוני פרויקט מגדלי "סביוני גבעת שמואל" בצפון העיר קניון עמי בוטיק סנטר מרכז SIV בצפון העיר תיכון גבעת שמואל הממלכתי החדש מראה רמת הדר לפני הקמת קניון הגבעה, 2005 רמת הדר בימיה הראשונים עם עדר כבשים, 2007 פארק "רמון" על-שם אילן רמון שכונת רמת הדר, 2023 פולין גולדאפ, פולין גרמניה שטאדה, גרמניה רוסיה דובנה, רוסיה אריה קרישק, הגבעה שבלב - סיפורה של גבעת-שמואל, הוצאת "דיוקן", 1994 מדיה וקבצים בנושא גבעת שמואל בוויקישיתוף אתר האינטרנט הרשמי של גבעת שמואל פרופיל גבעת שמואל נכון לשנת 2020 באתר הלמ"ס מיכאל יעקובסון, ריאיון עם אדר' סלו הרשמן על תוכנית אב לגבעת שמואל ותהליך תכנונה, באתר "חלון אחורי", 5 באפריל 2010 גבעת שמואל (ישראל), דף שער בספרייה הלאומית אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. לטבלת הדירוג המלא. מאזן מפוני מלחמת חרבות ברזל: מספר מפונים שנקלטו בעיר פחות מספר מפונים שפונו ממנה, מבוטא באלפי תושבים. מתוך אתר למ"ס, המתבסס על מערכת "יחד" (של מערך הדיגיטל הלאומי) נכון ל-סוף יולי 2024 (אומדן). הנתונים לפי טבלת רשויות מקומיות של למ"ס עבור סוף 2022 הנתונים לפי טבלת מדד חברתי כלכלי של למ"ס נכון לשנת 2021 פרופיל גבעת שמואל באתר הלמ"ס נחנכה השכונה החדשה גבעת שמואל, המשקיף, 21 במאי 1945 גבעת־שמואל מועצה מקומית, על המשמר, 9 בנובמבר 1949. "רמת האוניברסיטה" בדרום גבעת שמואל, הצופה, 8 בנובמבר 1968 דורשים לא לבלום את התפתחות גבעת שמואל, דבר, 27 באוגוסט 1958 שמואל דקלו, ‏מועצת גבעת שמואל עתרה לבג"ץ בבקשה לספח את קמפוס בר-אילן לשטח שיפוטה, באתר גלובס, 23 בפברואר 2003 בקשה לשינוי שטח שיפוט עיריית גבעת שמואל, מרץ 2014 הילה ציאון, מלחמת שכונות: רמת אילן או רמת הדר?, באתר ynet, 22 בנובמבר 2015 איתן בייגל, ‏צפו: העיר שהפכה לפנינת הנדל"ן החדשה בגוש דן, באתר גלובס, 30 במרץ 2015 שלומית צור, עיריית גבעת שמואל מקדמת הקמת אזורי תעסוקה "כמו ברמת החייל", באתר TheMarker‏, 23 ביולי 2011 לילך סונין, ‏הוסרו קווי החשמל בגבעת שמואל, באתר ‏מאקו‏, 27 בנובמבר 2011 תדריך ראש אכ"א לכתבים, דובר צה"ל, דירוג ערי ישראל לפי אחוזי גיוס ומיצוי מערכת אתר צה"ל, באיזו עיר יש הכי הרבה מתגייסים וקצינים?, ‏4.12.2018 גבעת שמואל היא הרשות המקומית המשגשגת ביותר מבין הערים הקטנות; במקום השני בערים הקטנות רמת השרון ובמקום השלישי נשר, אתר דן אנד ברדסטריט, 22 במאי 2012 גבעת שמואל ממשיכה להוביל ולהצטיין והפעם גם בנושא המחזור!, ‏18 בדצמבר 2019 ד"ר מאיה חושן, יאיר אסף-שפירא, אינדיקטור חברתי-כלכלי של רשות מקומית: שיעור בעלי תואר אקדמי בקרב האוכלוסייה הבוגרת, אתר מכון ירושלים לחקר ישראל ליאור דטל, מדד האקדמאים: שוהם במקום הראשון עם 59% בעלי השכלה גבוהה, באתר TheMarker‏, 16 באוקטובר 2012 נצחיה יעקב, גבעת שמואל: נהרסה חווה של משפחת אלפרון, באתר ישראל היום, 11 באוגוסט 2015 הילה ציאון, גבעת שמואל: 2,000 דירות על קרקע פרטית, באתר ynet, 31 באוקטובר 2016 גיא נרדי, ‏מרחיבים את גבעת שמואל: אושרה שכונה בצפון היישוב, באתר גלובס, 27 בדצמבר 2019 עדי כהן, גבעת שמואל נערכת להכפלת האוכלוסייה: תוכנית המתאר אושרה למתן תוקף, באתר TheMarker‏, 22 ביולי 2019 אביעד ברטוב, הפארק החדש בצפון העיר ייקרא ע"ש שמואל פינלס, באתר מקומונט גבעת שמואל, ‏2020-11-18 סיון חילאי, יותר עצמאות, פחות פיקוח: שרת הפנים הכריזה על 8 רשויות איתנות חדשות, באתר ynet, 21 בדצמבר 2021 מיכאל יעקובסון, סקירה אדריכלית לבית הספר החדש "מורשת נריה", באתר Xnet‏, 24 באוגוסט 2011 תיכון גבעת שמואל ממשיך לגדול ולצמוח, ‏27 במאי 2019 תיכון גבעת שמואל ממשיך לגדול ולצמוח: טקס חנוכת שלב ב' של המבנה, ‏12 בפברואר 2020 "הבית השקוף", באתר עיריית גבעת שמואל, ‏6 באוגוסט 2018 אביעד ברטוב, נחנך ‘הבית הירוק’- מרכז חוגים ופנאי, ומעון יום ברחוב האתרוג, באתר מקומונט גבעת שמואל, ‏4 בספטמבר 2019 אולם ספורט חדש בשכונת רמת הדר, ‏13 בינואר 2020 אתר בית המדרש הקהילתי בגב"ש עדינה חכם, הכירו את רמת אילן בגבעת שמואל, באתר ynet, 13 בדצמבר 2011 בילי פרנקל, לאחר עשור - אושרה תוכנית פינוי בינוי בכניסה לגבעת שמואל, באתר כלכליסט, 16 בדצמבר 2018 רנית נחום-הלוי, מה הפך את שכונת רמת הדר בגבעת שמואל להצלחה?, באתר TheMarker‏, 5 בפברואר 2010 שלומית צור, ‏אחרי 20 שנה: תוכנית הפינוי-בינוי של שכונת גיורא בגבעת שמואל יוצאת מהקפאה, באתר גלובס, 13 בינואר 2019 בילי פרנקל, אושרו בהליך מזורז: התחדשות עירונית באור יהודה ובגבעת שמואל, שכונה חדשה באום אל פאחם, באתר כלכליסט, 12 במאי 2019 בשיתוף אפריקה ישראל, ‏שכונת "סביוני גבעת שמואל" היא המקום האידאלי, באתר "סרוגים", 11 בנובמבר 2019 עיריית גבעת שמואל, שיחזור בית הבאר בפארק רמון, באתר העייריה, ‏15 באוגוסט 2018 בקרוב פארק משחקים חדש בדרום העיר גבעת שמואל, ‏10 בספטמבר 2019 גינת משחקים חדשה - פארק אלקנה, באתר העירייה, ‏7 בנובמבר 2017 הילה ציאון, איפה נמכרו 9 פנטהאוזים ב-38 מיליון שקל?, באתר ynet, 20 בינואר 2014 עומר כרמון, פרויקט של מיליארדים אמור היה לשדרג את התחבורה הציבורית בגוש דן. מי תוקע אותו?, באתר TheMarker‏, 21 במרץ 2022 העבודות על הקו הסגול של הרכבת הקלה יחלו הערב: כך ייראה המסלול, באתר ynet, 25 בדצמבר 2018 אסנת ניר, מפת המטרו העדכנית נחשפת: כך צפויים להיראות הקווים הראשונים בגוש דן, באתר TheMarker‏, 25 בפברואר 2020